पहले फेज में 4 करोड़ निवेशकों को रिफंड मिलेगा, 18 जुलाई को अमित शाह ने पोर्टल लॉन्च किया था
सहारा को-ऑपरेटिव सोसाईटी के 7 लाख से ज्यादा इन्वेस्टर्स ने CRCS- सहारा रिफंड पोर्टल पर रिफंड के लिए करीब 158 करोड़ रुपए का क्लेम किया है। 18 जुलाई को केंद्रीय को-ऑपरेशन मिनिस्टर अमित साह ने 'CRCS- सहारा रिफंड पोर्टल' लॉन्च किया था। इस पोर्टल के
सहारा को-ऑपरेटिव सोसाईटी के 7 लाख से ज्यादा इन्वेस्टर्स ने 'CRCS- सहारा रिफंड पोर्टल' पर रिफंड के लिए करीब 158 करोड़ रुपए का क्लेम किया है। 18 जुलाई को केंद्रीय को-ऑपरेशन मिनिस्टर अमित शाह ने 'CRCS- सहारा रिफंड पोर्टल' लॉन्च किया था।
इस पोर्टल के जरीए शुरुआत में सहारा के 10 करोड़ इन्वेस्टर्स को ग्रुप की 4 सोसाइटी में फंसे 5,000 करोड़ रुपए रिफंड देने की बात की गई थी। इन सोसाइटीज ने निवेशकों से 86,000 करोड़ रुपए से ज्यादा जुटाए थे।
रजिस्ट्रेशन के 45 दिनों मे मिलेगा रिफंड
CRCS पोर्टल के लॉन्च के मौके पर शाह ने कहा था कि इस पोर्टल के जरिए सहारा के निवेशकों को अप्लाई करने के 45 दिन में पैसा वापस मिलेगा। ये पैसा सीधे अकाउंट में ट्रांसफर किया जाएगा। पोर्टल के जरिए सहारा की 4 को-ऑपरेटिव सोसाइटी के निवेशक ही आवेदन कर सकते हैं। निवेशकों में बिहार, झारखंड, उत्तर प्रदेश, मध्य प्रदेश जैसे राज्यों के लोगों की संख्या सबसे ज्यादा है।
अभी केवल 10,000 रुपए तक का ही रिफंड मिलेगा ​​​​​​
पहले फेज में जमाकर्ताओं को 10,000 रुपए तक का ही रिफंड मिलेगा। यानी अगर जमा राशि 20,000 भी है तब भी केवल 10,000 रुपए ही ट्रांसफर होंगे। लगभग 1.07 करोड़ निवेशक ऐसे हैं जिन्हें पूरा पैसा मिलेगा क्योंकि उनका निवेश 10,000 रुपए तक का है।
शाह ने कहा था कि पहले फेज में कुल 4 करोड़ निवेशकों को रिफंड दिया जाएगा। 5000 करोड़ रुपए के रिफंड के बाद, हम सुप्रीम कोर्ट जाएंगे और उनसे ज्यादा फंड जारी करने का अनुरोध करेंगे ताकि 10,000 से ज्यादा राशि वाले निवेशकों को पूरा पैसा लौटाया जा सके।
ऊपर चार्ट में बताई गई पहली तीन सोसाइटीज के किसी भी जमाकर्ता जिसने 22 मार्च 2022 से पहले पैसा जमा किया हो वो रिफंड के लिए एलिजिबल है। वहीं स्टार्स मल्टीपर्पज को-ऑपरेटिव सोसाइटी लिमिटेड हैदराबाद के 29 मार्च 2023 से पहले के निवेशक आवेदन कर सकते हैं।
